Infoboks

Superligaen skæres ned til 12 hold fra 2020/21-sæsonen, meddeler Divisionsforeningen.

Superligaen bliver fra 2020/21-sæsonen skåret ned til 12 hold. Det meddeler Divisionsforeningen i en pressemeddelelse.

Klubberne vil i det nye format møde hinanden to gange i et grundspil, hvorefter ligaen deles op i to slutspil af seks hold.

Top-seks spiller et mesterskabsspil som i den nuværende struktur, mens nummer 7-12 mødes i et slutspil, hvor de to nederste rykker ud af ligaen.

Vinderen af slutspilllet for de seks nederste spiller mod nummer tre, fire eller fem - afhængigt af antal europæiske pladser og pokalvinderen - fra mesterskabsspillet om en plads i Europa Leagues slutspil.

2019/20-sæsonen bliver en overgangssæson, hvor tre hold rykker ud og kun vinderen af 1. division rykker op.